kardosdrur/scandi-wiki huggingface dataset:
Ferskvandshul

Et ferskvandshul eller cenote (; plural: cenoter; fra Yucatec Maya dzonot eller ts'onot, betyder "brønd") er et jordfaldshul indeholdende grundvand med synlige stenede kanter. Ferskvandshuller findes typisk i Yucatán-halvøen og nogle nære karibiske øer. Cenote er afledt fra ordet anvendt af lavland Yucatec Maya til at referere til enhver lokalitet hvor grundvand er tilgængeligt.

Sammenknytning af det begravede Chicxulub-krater struktur med cenoter 

Selvom cenoter findes over det meste af Yucatan-halvøen, er der et højere antal cenoter i en cirkelbue om Chicxulub-kraterranden. Denne kraterstruktur identificeret med cenote-buen er også efterfølgende blevet fundet via geofysiske metoder (inklusiv gravitationsopmåling). Borekerneprøver er blevet dateret til grænsen mellem kridttiden (K) og palæogen (Pg) perioderne som var 65 millioner år siden. Dette meteorit nedslag ved K/Pg-grænse bliver derfor knyttet sammen med masseudryddelsen af dinosaurerne.

Bemærkelsesværdige ferskvandshuller

Mexico 
Yucatan halvøen
 Dos Ojos, nær Tulum, Mexico
 Dzibilchaltun, Yucatan, Mexico
 Hellige ferskvandshul, Chichen Itza, Mexico
 Xtacunbilxunan, Bolonchen , Mexico

Central og nordlige region
 Zacatón, Tamaulipas, Mexico

Canada 
 Devil's Bath, northern Vancouver Island, Canada

USA 
 Bottomless Lakes, nær Roswell, New Mexico
 Montezuma's Well, Verde Valley, Arizona

Australien 
 Ewens Ponds, nær Mount Gambier, Sydaustralien

Danmark 
 Søer ved Mønsted Kalkgruber, Rold Skov og Møns Klint

Kilder/referencer

Se også 
 Zacatón

Eksterne henvisninger 

 Sistema Zacatón 
 Volcanic karstification of Sistema Zacaton, Mexico (Gary, Sharp, 2006) 
 Stages in the Formation of a Cenote 
 Doline, Sinkhole, Cenote 
 Cenotes of Chichén Itzá 

Jordfaldshuller
Landskabsformer
Søer
Anne-Sophie Lunding-Sørensen

Anne-Sophie Lunding-Sørensen, født 1969 er en dansk forfatter. Hun er uddannet cand.mag. i film- og medievidenskab fra Københavns Universitet og har tidligere arbejdet som lektor, redaktionschef og som informationsmedarbejder for Mellemfolkeligt Samvirke i Nepal.

Hun debuterede i 2010 med romanen Lette rejsende, der handler om en dansk kvinde, der arbejder som fotograf i Nepal, men i forbindelse med sin mormors død rejser hun hjem til Danmark. Hjemkomsten aktiverer erindringerne om en barndom, hvor hun flyttede rundt med sin enlige mor, der ikke magtede forældreopgaven, og hun opdager nye ting om sin baggrund.

Romanforfattere fra Danmark
Dansksprogede forfattere fra Danmark
Yoshitomo Nara

Yoshitomo Nara (奈良 美智, Nara Yoshitomo, født 5. december 1959 i Hirosaki, Japan) er en japansk samtidskunstner inden for popkunst. Han er bosat i Tokyo, men hans værker bliver udstillet over hele verden. Nara blev uddannet med en kandidatgrad ved Aichi Prefectural University of Fine Arts and Music med afslutning i 1987. I perioden fra 1988 til 1993 studerede han ved Kunstakademie Düsseldorf, i Tyskland. Nara er repræsenteret i New York ved Marianne Boesky Gallery og i Los Angeles ved Blum & Poe. Naras kunst har i dag opnået kultstatus over hele verden.

Kunstnerisk produktion 
Nara blev kendt i kunstverdenen i den japanske popkunst-bevægelse i 1990’erne. Temaerne i hans skulpturer og malerier er utroligt simple: de fleste værker skildrer en øjensynligt ufarlig figur (ofte pastelfarvede børn og dyr tegnet med tegneserieagtige linjer med begrænset eller ingen baggrund. Men disse figurer, som ved første øjekast synes nuttede og næsten sårbare, bærer våben såsom knive og save. Deres store øjne ser anklagende ud, som om de er irriterede over at blive vækket fra en lur eller som om de udtrykker et inderligt had.
Nara ser dog ikke sine våbenbærende figurer som aggressive; våbnene er så små, at de snarere ligner legetøj

Inspiration 
1960’ernes manga og anime kultur og stil fra Naras barndom har været en betydelig inspiration for hans kunstneriske stil med figurer med store øjne. Nara undergraver disse typisk nuttede udtryk ved at indføje sine egne gyseragtige billedelementer. Denne sammensætning af menneskelig ondskab med den barnlige uskyld kan ses som en reaktion på Japans rigide sociale konventioner.

Punk rock-musikken fra Naras ungdom har også inspireret hans kunst. Derudover har Nara selv nævnt genrer så forskellige som renæssancemaleriet, litteratur og graffiti som kilder til inspiration.

Men Naras opvækst i efterkrigstidens Japan har også påvirket hans verdensanskuelse og følgelig hans kunst. Han voksede op i en periode, hvor Japan blev oversvømmet af vestlig popkultur; tegneserier, Walt Disney-animation, og vestlig rockmusik er blot nogle eksempler. Nara voksede op på landet med forældre i arbejderklassen, så han var ikke materielt velstillet, men derimod overladt til at udforske sin egen fantasi.

Referencer

Eksterne henvisninger 

 Yoshitomo Nara ved Stephen Friedman Gallery, London 
 http://www.galeriezink.de/nc/artists/artwork/artist/yoshitomo_nara/type/artwork 
 Yoshitomo Nara ved Meyer Kainer Gallery 
 Yoshitomo Nara ved Johnen Galerie
 Lille galleri med billeder af Naras værker
 Essay om Nara og hans kunst 
 Kort biografi om Nara og catalog med merchandise 
 Yoshitomo Nara ved Marianne Boesky Gallery
 Informationsside med to gallerier med Naras værker 

Malere fra Japan
Popkunstnere
Annegret Friedrichsen

Annegret Friedrichsen (født 1961 i Skovlund ) er en dansk-sydslesvigsk forfatter, oversætter og forskningsbibliotekar. 

Friedrichsen er opvokset som tosproget i det danske mindretal i Sydslesvig. Efter studentereksamen fra Duborg-Skolen i Flensborg flyttede hun 1981 til København for at læse litteraturvidenskab på Københavns Universitet. Annegret Friedrichsen er mag.art. i litteraturvidenskab og har efterfølgende skrevet en ph.d.-afhandling om litteratur i fremmedsprogsundervisningen.I årene 1992 til 1999 arbejdede hun først som kandidatstipendiat og siden som adjunkt i tysk litteratur og litteraturformidling på Danmarks Lærerhøjskole. I årene 1999 til 2002 virkede hun blandt andet som ekstern lektor i tysk litteratur og litteraturpædagogik på Danmarks Pædagogiske Universitet i København. 2000 til 2002 var hun desuden ansat som forlagsredaktør. Siden 2002 har hun været tilknyttet Danmarks Pædagogiske Bibliotek som forskningsbibliotekar i litteratur og sprog. 

Hun har udgivet en række artikler om tysk og nordisk litteratur samt litteraturpædagogiske artikler og lærebøger. Hendes første digtsamling på tysk udkom i 1990 under titlen Atemrisse. I 2005 fulgte hendes debut som dansk børnebogsforfatter med bogen Trolden Trøst. 2007 fulgte eventyret Prinsessen og Tåretræet i antologien Moderne danske eventyr samt den eventyrlige fortælling Alfrida og Alfekatten. 2009 udkom Maya, jeg Maya – breve fra en kat. I 2012 udkom med Porcelænskvinden hendes første skønlitterære bog for voksne. Hun har derudover oversat flere bøger fra tysk til dansk (og omvendt).

Udgivelser (udvalg) 
 Atemrisse. Gedichte (1990)
 Trolden Trøst (2005)
 Alfrida og Alfekatten (2007)
 Prinsessen og Tåretræet (2007)
 Maya, jeg Maya – breve fra en kat (2009)
 Porcelænskvinden (2012)

Eksterne henvisninger 
 Forfatterens hjemmeside
 Børnelitteratur.dk om Annegret Friedrichsen
 International forfatterbibliografi
 Danske Litteraturpriser

Referencer 

Børnebogsforfattere fra Danmark
Digtere fra Danmark
Oversættere fra Danmark
Danske sydslesvigere
Personer fra Flensborg
Dansksprogede forfattere fra Danmark
Svanemøllestranden

Svanemøllestranden er en konstrueret strand ved Svanemøllebugten ved Østerbro i København. Stranden er placeret mellem Tuborgs hvide boligblokke og Svanemølleværket, som kan ses fra vandet. 

Stranden er på 4.000 kvadratmeter og rummer en 130 meter lang mole, som fungerer som badebro.
I 2010 udnævnte dagbladet Politiken stranden til den "den smukkeste strand i København."

Planlægning og anlæg 

Der blev truffet beslutning om at anlægge badestranden i 2007. Den blev indviet 12. juni 2010.

Stranden er tegnet af Thing & Wainø Landskabsarkitekter, White arkitekter og Rambøll.

Kilder

Eksterne henvisninger 
 Københavns Kommune: Svanemøllestranden 

Strande i Danmark
Østerbro
Mutilator

Mutilator var et thrash metal-band dannet i Belo Horizonte, Brasilien i 1985 under navnet Desaster, som de dog ændrede til Mutilator i 1986, da vokalist Sílvio SDN blev optaget. Mutilator anses for at være et af de mest repræsentative bands i den brasilianske metalscene i 1980'erne og 1990'erne. Bandet udgav kun to lp'er, men disse anses som virkelige milepæle blandt alle der lytter til metal. I 1989 gik Mutilator i opløsning.

Biografi 
Bandet blev dannet i 1995 under navnet Desaster, som de ændrede året efter til Mutilator, da vokalist Sílvio SDN kom med i gruppen. Samme år indspillede de deres første demo Bloodstorm, som sørgede for, nogle af deres numrer kom med på opsamlingsalbummet Warfare Noise I, hvor andre fremtrædende brasilianske grupper som Chakal, Sarcófago og Holocausto også havde bidraget. Opsamlingsalbummet blev en vigtig brik i promoveringen af den brasilianske heavy metal scene i delstaten Minas Gerais, som allerede havde opfostret grupper som Sepultura og Overdose.

I 1987 forlod Sílvio SDN bandet, hvorefter de udgav deres debutalbum Immortal Force, hvis musikalske stil fremviste en døds/thrash metal-lyd stærkt inspireret af Slayer, Possessed og Bathory. I 1988 indspillede Mutialtor deres andet album Into the Strange, hvis stil lænede sig længere mod thrash metal.

Medlemmer

Sidst kendte opstilling 
 Alexander "Magoo" – Vokal (1988-1989), guitar (1985-1989)
 Kleber – bas, bagvokal (1988-1989), guitar (1985-1987), vokal (1987)
 C.M. – Guitar, bagvokal (1988-1989)
 Armando Sampaio – Trommer (1988-1989)

Tidligere melemmer 
Vokal
Marcelo (1985-1986)
Sílvio SDN (1986)

 Bas
Ricardo Neves (1985-1987)

 Trommer
Rodrigo Neves (1985-1987)

Diskografi

Demoer 
 1986: Bloodstorm
 1986: Grave Desecration

Studiealbum 
 1987: Immortal Force
 1988: Into the Strange

Andet 
 1986: Warfare Noise I (Delealbum)

Fodnoter 

Musikgrupper fra Brasilien
Thrash metal-grupper
Musikgrupper fra 1985
Klarskov (Vordingborg Kommune)

Klarskov er en landsby på Sydsjælland med . Klarskov er beliggende i Sværdborg Sogn ved Sydbanen otte kilometer nord for Vordingborg og 22 kilometer syd for Næstved. Byen tilhører Vordingborg Kommune og er beliggende i Region Sjælland. Klarskov trinbræt på Sydbanen blev lukket 22. maj 1982.

Kilder 

Byer i Vordingborg Kommune
Allerslev (Vordingborg Kommune)

Allerslev er en by på Sydsjælland med , beliggende 5 km syd for Præstø, 28 km sydøst for Næstved og 13 km nordøst for Vordingborg. Byen hører til Vordingborg Kommune og ligger i Region Sjælland. I 1970-2006 hørte byen til Præstø Kommune.

Allerslev hører til Allerslev Sogn, og Allerslev Kirke ligger i byen.

Historie 
Allerslev nævnes første gang i 1263 som Alffuersløff. Forleddet er genitiv af personnavnet Alvar, Endelsen er -lev (-løv).

Landsbyen 
Allerslev landsby bestod i 1682 af 22 gårde. Det samlede dyrkede areal udgjorde 441,6 tønder land, skyldsat til 94,21 tønder hartkorn. Dyrkningsformen var trevangsbrug.

Allerslev kom til at indgå i Vordingborg Rytterdistrikt 1718-1768. Antallet af rytterbønder lå på 13-14.

I 1898 beskrives Allerslev således: "Allerslev (gml. Form Aluersleff, Alwersløff), ved Landevejen, med Kirke, Skole og Kro;" Målebordsbladene viser desuden smedje, fattighus og mejeri. Det høje målebordsblad bruger stavemåden Alverslev.

Stationsbyen 
Allerslev fik jernbanestation på Næstved-Præstø-Mern Banen (1913-61). Stationsbygningen er bevaret på Mønvej 128 med en tilbygget vinkel og ombygget 1. sal.

Nogen nævneværdig byudvikling skete ikke: endnu i 1960 opgjordes indbyggertallet til 276.

Genforeningssten 
Hvor Rekkendevej udmunder i Mønvej, står en sten der blev afsløret 9. december 1920 til minde om Genforeningen i 1920.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Holger Munk: Rytterbonden. En landbrugs- og kulturhistorisk studie fra Vordingborg Rytterdistrikt 1718-1768; København 1955
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Bent Søndergaard: Indledende studier over den nordiske stednavnetype lev (lö); København 1971.

Byer i Vordingborg Kommune
Byer og bydele med genforeningssten
Liao He

Liao He (遼河, Liaofloden) er den største flod i det sydlige Manchuriet i Kina, og er 1.345 km lang. Både provinsen Liaoning og Liaodonghalvøen har sine navn fra floden.

Liao He har to større bifloder:

 Laoha He som begynder i den sydøstlige del af det Indre Mongoliet med udspring i amtet Pingquan i provinsen Hebei, og med bifloderne
 Xinkai He noget længere mod nord – er tør i sit øverste løb bortet fra efter regnstorme
 Hulin He fra det nordøstlige hjørne af Liaoning.

 Dongliao He som kommer østfra, fra bjergene i det centrale Liaodong og Jilin, med sine kilder i amtet Dongliao i Jilin.

Laoha He og Dongliao He mødes i amtet Changtu i Liaoning, tæt ved stedet hvor Liaoning, Jilin og Indre Mongoliets grænser mødes. Derfra hedder den samlede flod Liao He og løber mod syd til Bohaibugten. På sin vej mod syd modtager den bifloderne Hun He og Taizi He, som begge kommer fra bjergkæden Qianshan.

En række storbyer ligger ved Hun He; de største er provinshovedstaden Shenyang og Fushun. Anshan ligger lægngere mod syd og Yingkou nær udmundingen.

Liao He har et afvandingsområde på over 232.000 kvadratkilometer, men det fører kun omkring 500 kubikmeter vand i sekundet ud i havet. Det er ca. en tyvendedel af Perleflodens vandmængde.

Ligesom Huang He medfører Liao He en stor mængde sedimentmasse fordi den mange steder løber gennem områder med pulveragtig löss. I 1958 ændrede den sit løb, hvilket den har gjort mange ganger i løbet af den kendte historie.

Litteratur 
Cihai. Shanghai cishu chubanshe, Shanghai 2002, 

Liaoning
Vandløb i Kina
Langebæk

Langebæk er en by på Sydsjælland med , beliggende 17 km syd for Præstø, 5 km vest for Kalvehave og 14 km øst for Vordingborg. Byen hører til Vordingborg Kommune og ligger i Region Sjælland. I 1970-2006 var byen kommunesæde for Langebæk Kommune.

Langebæk hører til Kalvehave Sogn. Kalvehave Kirke ligger 4 km øst for byen.

Faciliteter 
 Byen har børnehuset Elnas Minde.
 Plejecenter Skovbo har 10 ét-rums plejeboliger og rehabiliteringscenter med 20 midlertidige pladser. Et boligselskab har ældreboliger ved centret, og deres beboere kan deltage i aktiviteter og spisning på centret.
 Byen har lægepraksis.

Historie 
Langebæk havde station på Kalvehavebanen (1897-1959), der gik mellem Vordingborg og Kalvehave. Stationen blev lagt 2 km nordvest for Langebæks lange landsbygade, og der opstod ikke nogen stationsby. Stationsbygningen, der var tegnet af arkitekt Heinrich Wenck, er bevaret på Langebæk Stationsvej 22.

I 1898 beskrives Langebæk således: "Langebæk med Præstegd., Skole og Forskole, Asyl (opr. 1895, Plads for indtil 40 Børn), Spare- og Laanekasse (opr. 20/10 1871;...Antal af Konti 229), Savværk, Købmandshandeler, Mølle, Bageri og Telefonstation samt Station paa Kallehave Banen".

Noter

Eksterne kilder/henvisninger 

Byer i Vordingborg Kommune
Shandonghalvøen

Shandonghalvøen (山东半岛, pinyin: Shandong Bandao, også kaldt Jiaodonghalvøen, 胶东半岛), er en halvø i provinsen Shandong i det nordøstlige Kina. Den udgør en del af den søndre bred af Bohaihavet og ligger ellers ved det Gule Hav.

De største byer på halvøen er Qingdao, Yantai og Weihai.

Halvøen
Halvøer i Kina
Gammel Kalvehave

Gammel Kalvehave er en lille by på Sydsjælland med . Gammel Kalvehave er beliggende i Kalvehave Sogn en kilometer vest for Kalvehave, tre kilometer øst for Langebæk og 15 kilometer øst for Vordingborg. Byen tilhører Vordingborg Kommune og er beliggende i Region Sjælland.

Øst for byen ligger Kalvehave Kirke, mellem Gammel Kalvehave og Kalvehave.

"Gammel" i bynavnet hentyder til at denne by er det oprindelige Kalvehave, som mistede betydning, da stations- og færgebyen opstod længere mod øst.

Kilder 

Byer i Vordingborg Kommune
Everdrup

Everdrup er en landsby på Sydsjælland med . Everdrup er beliggende i Everdrup Sogn ved Sydmotorvejen fire kilometer nord for Tappernøje og 15 kilometer øst for Næstved. Landsbyen tilhører Næstved Kommune og er beliggende i Region Sjælland.

Everdrup Kirke og Everdrup Stadion ligger i landsbyen.

Kilder 

Byer i Næstved Kommune
Byer og bydele med genforeningssten
FK Ventspils

Futbola klubs Ventspils (også kendt som Ventspils) var en fodboldklub fra Letland. Klubben spiller i den bedste lettiske liga Virslīga og har hjemmebane på multiarenaen Olimpiskais centrs i byen Ventspils.

Historie 
Klubben blev stiftet i 1997 som en fusion af klubberne Nafta Ventspils og Venta Ventspils.

Klubben har pr. 2018 vundet seks lettiske mesterskaber og syv pokaltitler.

Titler 
 Lettiske mesterskaber (6): 2006, 2007, 2008, 2011, 2013 og 2014
 Lettiske pokalturnering (7): 2003, 2004, 2005, 2007, 2010-2011, 2012-2013 og 2016–2017.

Historiske slutplaceringer

Klubfarver 
 Gul og blå.

Eksterne kilder/henvisninger 
 fkventspils.lv 
 uefa.com 
 foot.dk 
 weltfussballarchiv.com 
 soccerway

Noter 

Fodboldklubber i Letland
Etableret i 1997
Brøderup

Brøderup er en bydel i den nordlige del af Tappernøje på Sydsjælland. Den var tidligere en by, som havde 672 indbyggere i 2009, som var det sidste år, hvor dens indbyggertal er registreret særskilt.. Fra 1. januar 2010 betragter Danmarks Statistik Brøderup som sammenvokset med Tappernøje fordi der er mindre end 200 m mellem bebyggelserne.

Brøderup hører ligesom resten af Tappernøje til Snesere Sogn. Snesere Kirke ligger i landsbyen Snesere 3 km sydvest for Brøderup.

Faciliteter 
Korskildeskolen fra 1960 blev i sommeren 2016 en afdeling af Fladsåskolen, hvis hovedafdeling ligger i Mogenstrup. Afdeling Korskilde har 241 elever, fordelt på 0.-6. klassetrin. Efter 6. klasse skal eleverne til Mogenstrup. Ved skolen ligger Korskildehallen.

Tappernøje Børnehus er oprettet i 1971 og er normeret til 24 vuggestuebørn og 56 børnehavebørn. Den nuværende bygning er fra 2007.

Tappernøjes eneste supermarked ligger i Brøderup.

Brøderup Efterskole ligger i Karlshøj, 1 km nordøst for Brøderup, hvor der allerede i 1868 blev oprettet højskole..

Historie 
I 1898 beskrives Brøderup således: "Brøderup (gml. Form Brytherup) med Fattiggaard (opr. 1869, Plads for 45 Lemmer), Folkehøjskolen „Fred. VII’s Minde" (opr. 1867 i Ulsø, flyttet til B. 1868) og Fællesmejeri;"

Noter

Eksterne kilder/henvisninger 

 Velkommen til lokalområde Tappernøje og omegn
 Geodatastyrelsen: Høje målebordsblade 1842-1899 og lave målebordsblade 1901-1971

Lokaliteter i Næstved Kommune
Tappernøje
Lise Mühlhausen

Lise Mühlhausen (født 13. april 1967 i Skive) er en dansk journalist, der siden 2008 har været projektleder i DR Værter.

Mühlhausen er uddannet cand.mag. i psykologi og dansk fra Københavns Universitet i 1996. Hendes tv-karriere begyndte, da hun som led i studiet var i praktik på Kanal 2. Senere blev hun tilrettelægger i DR Fakta og vært på flere DR2-programmer, bl.a. kulturprogrammet Viva og Temalørdag.

Privat har hun siden den 10. august 1996 været gift med Peter Mygind, som hun har to sønner med.

Eksterne henvisninger 
 

Personer fra Skive
Journalister fra Danmark
Tappernøje

Tappernøje er en by på Sydsjælland med  med bydelen Brøderup, der til 2009 var en selvstændig by med 672 indbyggere, men fra 2010 er vokset sammen med Tappernøje. Byen ligger ved Sydmotorvejen 11 km syd for Rønnede, 8 km nordvest for Præstø, 9 km øst for Mogenstrup og 18 km sydøst for Næstved. Byen hører til Næstved Kommune i Region Sjælland.

Tappernøje hører til Snesere Sogn. Snesere Kirke ligger i landsbyen Snesere 3 km vest for Tappernøje.

Faciliteter 
Skole, idrætshal, vuggestue og supermarked findes i Brøderup.

Tappernøje Dagskole er et privat socialpædagogisk skole- og behandlingstilbud til normaltbegavede, udsatte børn og unge i grundskolealderen. Skolen er grundlagt i 2000 under navnet "Skolen ved det gamle Savværk", men skiftede navn i 2010.

Siden 1960 har Korskildeskolen ligget i byen. I 2016 blev skolen til en afdeling af Fladsåskolen i Mogenstrup.

Tappernøje Forsamlingshus har tre sale med plads til 80, 30 og 20 gæster. Tappernøje Kro er lukket og ombygget til boliger.

Historie 
I 1898 beskrives Tappernøje således: "Gamle Tappenøje...Desuden mærkes Ny Tappenøje Kro, ved Landevejen, med Dampmølle, Bageri og Forsamlingshus (opf. 1884)" Gamle Tappenøje var nogle få huse ved Præstø Fjord 3 km sydøst for den nuværende by. Målebordsbladene bruger den gamle stavemåde Tappenøje.

Mernbanen 
Lidt nord for kroen blev der anlagt jernbanestation på Næstved-Præstø-Mern Banen (1900-61). Stationen fik særskilt læssespor og krydsningsspor i 1913, da banen blev forlænget fra Præstø til Mern. I 1919 blev der anlagt sidespor til dampmøllen, og i 1935 blev stationsbygningen udvidet.

Stationsbygningen, som i mange år efter banens lukning var posthus, er revet ned. Fra sydenden af Teglvej går en ½ km lang grussti på Mernbanens tracé til Smidstrupvej.

Noter

Eksterne kilder/henvisninger 

 Velkommen til lokalområde Tappernøje og omegn
 Geodatastyrelsen: Høje målebordsblade 1842-1899 og lave målebordsblade 1901-1971
Heihe

Heihe (kinesisk: 黑河; pinyin: Hēihé; Wade-Giles: Hēi-hó, = Den sorte flod) er en by på præfekturniveau i provinsen Heilongjiang i det nordøstlige Kina.

Byen ligger ved grænsen til Rusland, på den søndre bred af floden Amur (på kinesisk: Heilongjiang) over for den russiske grænseby Blagovesjtjensk. Heihe og Blagovesjtjensk danner en frihandelszone som er et af de vigtigste centre for den sino-russiske handel. Præfekturet har et areal på 54.390 km² og en befolkning på ca. 1,73 mio. mennesker (2003).

Den gamle grænsepost Aigun er blevet flyttet syd for Amur og er nu genopstået som del af det moderne Heihe.

Administrative enheder 
Heihe bypræfektur har jurisdiktion over et distrikt (区 qū), 2 byamter (市 shì) og 3 amter (县 xiàn). 

Bydistriktet Aihuis befolkningsudvikling går hurtig:
 1990 – 80 282
 2000 – 112 961
 2002 – 119 500
 2003 – 190 000

Trafik 
Kinas rigsvej 202 begynder i Heihe i provinsen Heilongjiang, passerer gennem Harbin og Shenyang, og ender i Dalian ved det Gule Hav.

Eksterne henvisninger 

Bypræfekturer i Heilongjiang
Sunberig

Sunberig er en megalitgrav fra stenalderen på friserøen Før. Graven er beliggende direkte ved diget vest for landsbyen Yttersum i øens vestlige del (Vesterlandet). Da graven blev åbnet i 1895, opdagede man en stenaks, rester af menneskeknogler og aske. Gravkammeret ligger i en nu næsten usynlig jordhøj. Det er orienteret i syd-østlig retning. Kammeret er opbygget af to bæresten ved hver langside og afsluttes med en flad dæksten i nordvest. Kammeret er cirka 1,8 m x 0,6 m stort.

Eksterne links
Billede på Panoramio 
Rund um Föhr: Megalithgrab Sunberig 

Stenalderstensætninger i Sydslesvig
Før
Gelsted (Næstved Kommune)

Gelsted er en lille by på Sydsjælland med . Gelsted er beliggende i Herlufmagle Sogn to kilometer syd for Herlufmagle, fem kilometer vest for Fensmark og otte kilometer nord for Næstved. Byen ligger øst for Næstved-Ringsted banen, og havde fra 01.06.1924 til 1936 Søgård Trinbræt der lå hvor Søgårdsvej føres under banen. Trinbrættet er nu revet ned.Byen tilhører Næstved Kommune og er beliggende i Region Sjælland, og består hovedsageligt af parcelhuskvarterer.

Kilder 

Byer i Næstved Kommune
MFK Košice

MFK Košice er en fodboldklub fra Slovakiet. Tidligere hed klubben 1. FC Košice, men denne klubs eksistens ophørte i 2005 af finansielle grunde. D. 17. juni 2005 genopstod klubben dog under navnet MFK Košice fra FC Steel Trans Ličartovce. De endte sæsonen med at genvinde oprykning til den bedste række.

Titler 
 Slovakiske mesterskaber (2): 1997 og 1998
 Slovakiske pokalturnering (3): 1973, 1980 og 1993

Fodboldklubber i Slovakiet
Etableret i 1951
Ophørt i 2005
MFK